Ribe Stifts Adresseaviser, 1845-03-19
Ribe. StiftsAvis og Avertissements-Tidende. Udgivet af Chr. sal. Hyphoff, redigeret af E. HyphoffOnsdagen den 19. Marts. Peter Hjort Lorenzen, er ikke mere. Et af de haardeste Slag, der kunde ramme vort, af indvortes Fjender sønderrevne og af udvortes Fjender truede, Fædreland, har ramt det. Den Mand, som modigst blandt en ophidset Hob turde træde Fare under Øine, er ikke meere. Den Mand, for hvem Fjenden skjælvede, og anvendte alle djævelske Kunster paa at styrte i Fordærvelse, har Herren taget til sig. Den Mand, hvem Danmark af alle Samtidige skyldte Meest, er ikke meere iblandt os. Den Mand, som uden Hensynstagen offrede Alt for et underkuet Folk og et forhaanet Modersmaal, er tabt for os. Det varmeste og ædleste Hjerte, der modigste og meest patriotiske Bryst har ophørt at banke, - den skarpeste Forstand, den kraftigste Villie har ophørt at virke – for Dig, du arme Fædreland. Klæd dig da i Sørgeflor, om Du end endnu i lang Tid er for umyndig til at kunne fatte Dit Tab. Slesvig, Du har tabt din første, din stærkeste Støtte, Modersmaal, Du har tabt Din i Virkeligheden sandeste Ven, Bondestand, du har tabt din Fader, Forsørger og Forsvarer, Patent af 29 Marts du kom ei til at tvinge Lorenzen til at tale Tydsk Paa Løverdag otte Dage feirer du din glimrende Fødselsdag; da dækker den kolde Jord hans Been. Da, danske Mænd, feirer Eders Patents store Fødselsdag over Peter Hjort Lorenzens Grav. Dette Slag er kommet ligesaa pludselig som sønderknusende. Ved Generalforsamlingen den 10 Marts var Lorenzen aldeles rask, han var den Dag usædvanlig glad og tilfreds; det var en af de Dage, hvor hans Aand ret glimrende var over ham; hans Veltalenhed, hans Energi, hans store politiske Skarpsindighed og Erfaring kappedes med hverandre. Den 11. de blev han syg, og i Mandags Morges Kl. 6 1/2 endte et Lungeslag hans daadrige Liv, han fyldte sidste 2. Januar sit 54de Aar. Ligesom Fædrelandet ingen Mand havde, der kunde have udført, hvad han har udført, saaledes har det heller ingen Mand, der kan træde istedenfor ham, endsige erstatte ham. Vor Sorg maatte grændse til Fortvivlelsen, dersom vi ei allerede forud i fædrelandsk og national Henseende vare blevne afsløvede og følesløse af Snigpineriet, Sorgen og Græmmelsen. Men, naar dette Sørgebudskab breder sig ud over al Danmark, da, danske Mænd og Qvinder, betragter alvorlig det Fædrelands Stilling, som han til sidste Øieblik stred og leed for Peter Hjort Lorenzens sidste Timer vare bittre, men han er for stor til at hans personlige Velvære bør blandes med Fædrelandets. Fædrelandets Fjender satte vedvarende deres største Ære i at haane, dadle og ødelægge ham, der opførte sig saa uværdigt at tale Modersmaalet i Stænderforsamlingen. De, som burde have grebet Lorenzen som en himmelsendt Engel, vare hans haardnakkeste og farligste Fjender. Nu ere de blevne befriede for hans beklagelige Optøier, for den Urolighed, han vakte, for denne farlige Mand. Nu kan Tydskheden og Rigets Opløsning rolig og stille gaae for sig; Glæder Eder, J store, fornemme, statskloge Mænd, Glæder Eder Fædrelandet har mistet sin trofasteste Borger. Danske Brødre, Var Lorenzen endogsaa for stor til at vi endnu kunde fatte ham, saa lader os dog tænke paa hans Kone og Børn; lader os ei voldgive disse ligesom ham til vore argeste Fjenders Had og Forfølgelse. Saalænge der er et dansk Fædreland, og dette har en Historie, skal Lorenzens Minde opbevare og leve i Hæder Hans Navn skal skrives ved Siden af Niels Ebbesens; thi han stred og faldt som han